[pic] | AZ EURÓPAI KÖZÖSSÉGEK BIZOTTSÁGA |

Brüsszel, 8.11.2006

COM(2006) 677 végleges

2006/0226 (CNS)

Javaslat

A TANÁCS RENDELETE

a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK rendelet, az cukorágazat piacának közös szervezéséről szóló 318/2006/EK rendelet, és a Közösségen belül a cukoripar szerkezetátalakítására szolgáló ideiglenes rendszer megállapításáról szóló 320/2006/EK rendelet Bulgária és Románia Európai Unióhoz történő csatlakozása tekintetében történő kiigazításáról

(előterjesztő: a Bizottság)

INDOKOLÁS

1. HÁTTÉR

- A javaslat indokai és célkitűzései

2006. február 20-án a Tanács új rendeleteket fogadott el a cukorágazat közös piacszervezéséről[1]. A rendeletek nem veszik figyelembe a csatlakozási tárgyalások eredményeit. Ezért a csatlakozás előtt a cukorra vonatkozó új rendeletek szövegének kiigazítására van szükség annak érdekében, hogy a rendeletek összhangban álljanak a csatlakozási okmánnyal.

Emellett a 2005/2006-os gazdasági évtől végrehajtották az 1782/2003/EK tanácsi rendelet vetőmagokkal kapcsolatos egyes rendelkezéseit, és azokat ki kell igazítani Bulgária és Románia tekintetében.

A cukor esetében konkrétan az alábbiakra van szükség:

- Bulgária és Románia felvételére azon országok sorába, amelyekre érvényesek a cukor, az izoglükóz és az inulinszirup termelési kvótarendszerei, illetve a finomítóipar szokásos ellátási szükségletei;

- rendelkezések kidolgozására a Bulgáriának és Romániának járó közvetlen kifizetésekre;

- a fent említett rendeletekben a cukorral kapcsolatos időpontok meghatározására annak érdekében, hogy Bulgária és Románia is részt vehessen a közös piacszervezésben.

A vetőmagok tekintetében Bulgáriát és Romániát fel kell venni a vetőmagokra vonatkozó támogatásból részesülő országok listájára, ezt követően ki kell igazítani az 1782/2003/EK tanácsi rendelet XIa. mellékletét.

- Általános háttér

Bulgária és Románia 2007. január 1-jén csatlakozik az EU-hoz. Ezért elő kell irányozni a két országra vonatkozó összes jogi rendelkezést.

- Összhang az Unió egyéb politikáival és célkitűzéseivel

Nem alkalmazható.

2. KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT

- Az érdekelt felekkel folytatott konzultáció

A Bulgáriára és Romániára vonatkozó ideiglenes eljárással összhangban a két országgal folytatott megbeszéléseken a DG AGRI nem hivatalosan tájékoztatta az országokat a DG AGRI javaslatáról, és fogadta az országok észrevételeit.

- Hatásvizsgálat

Nem alkalmazható. A javaslatra nem vonatkoznak hatásvizsgálati követelmények, és a javaslat nem része a Bizottság jogalkotási és munkaprogramjának.

3. A HORIZONTÁLIS KÖZÖS PIACSZERVEZÉS (KPSZ) JOGI ALKOTÓELEMEI ÉS Fő JELLEMZőI

- Jogalap

Bulgária és Románia csatlakozási szerződése 4. cikkének (3) bekezdéseBulgária és Románia csatlakozási okmányának 20. cikke, összefüggésben annak IV mellékletével

- A javaslat tartalma

A tanácsi rendeletben megfogalmazott javaslatok az alábbiak:

CUKOR

Közvetlen kifizetések bevezetése

A cukorágazati közvetlen kifizetéseket az egyéb termények esetében alkalmazott növekedési ütemmel megegyező módon kell bevezetni, azaz 2007-től kezdődően tíz éven át az EU-15-ben aktuálisan alkalmazott közvetlen kifizetések 25%-án. A cukorágazati közvetlen kifizetések összegének meghatározásához az EU-25-ben használt számítási módszert kell alkalmazni. Bulgáriának és Romániának fel kell ajánlani azt a lehetőséget is, hogy az egységes területalapú támogatási rendszert alkalmazó új tagállamoknak felajánlható elkülönített cukortámogatást válasszák.

A piaci intézkedések kiigazítása

- Bulgáriát és Romániát a megfelelő cukor- és izoglükóz kvótákkal fel kell venni a nemzeti és a regionális kvótákat tartalmazó listára;

- Bulgáriát és Romániát fel kell venni a finomítóipar szokásos ellátási szükségletének rendszeréből részesülő országok listájába;

- a cukorra vonatkozó rendeletekben található egyes időpontokat Bulgária és Románia sajátos körülményeire tekintettel kell kiigazítani.

VETŐMAGOK

Bulgáriának és Romániának fel kell ajánlani azt a lehetőséget, hogy az egységes támogatási rendszer alkalmazása során a vetőmagok esetében a termeléstől tegyék függővé a támogatást, amelyet ebből adódóan a megfelelő vetőmagokra vonatkozó támogatást tartalmazó táblázatba kell foglalni.

- A szubszidiaritás elve

Nem alkalmazható. Bulgária és Románia még nem tagállama az Uniónak.

- A jogi eszköz megválasztása

Javasolt eszköz: három tanácsi rendeletet módosító tanácsi rendelet.

4 . KÖLTSÉGVETÉSI VONATKOZÁSOK

E javaslatok pénzügyi hatással bírnak a Közösség költségvetésére.

- a kiadási oldalon a 319/2006/EK tanácsi rendeletben előirányzott, cukorra vonatkozó közvetlen kifizetések fokozatos bevezetése további kiadásokat von maga után (az összeg a 2008-as költségvetési évre előirányzott 2 014 millió euróról a 2017-es és az azt követő költségvetési évekre 10 543 millió euróra emelkedik);

- a bevételi oldalon a 2007/2008-as gazdasági évtől mindkét ország fizeti a 318/2006/EK tanácsi rendelet 16. cikkében meghatározott cukorágazati termelési díjat (amelynek teljes összege előre láthatóan: évi 1 841 millió euro) valamint a 320/2006/EK tanácsi rendelet 11. cikkében előírt ideiglenes szerkezetátalakítási összeget (amelynek teljes összege előre láthatóan: a 2008-as pénzügyi évben 16 millió euro, a 2009-es pénzügyi évben 21,1 millió euro, és a 2010-es pénzügyi évben 6,9 millió euro).

2006/0226 (CNS)

Javaslat

A TANÁCS RENDELETE

a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK rendelet, az cukorágazat piacának közös szervezéséről szóló 318/2006/EK rendelet, és a Közösségen belül a cukoripar szerkezetátalakítására szolgáló ideiglenes rendszer megállapításáról szóló 320/2006/EK rendelet Bulgária és Románia Európai Unióhoz történő csatlakozása tekintetében történő kiigazításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel Bulgária és Románia csatlakozási szerződésére és különösen annak 4. cikke (3) bekezdésére,

tekintettel Bulgária és Románia csatlakozási okmányára és különösen annak 41. cikke második albekezdésére, és 20. cikkére, összefüggésben annak IV. mellékletével,

tekintettel a Bizottság javaslatára,

tekintettel az Európai Parlament véleményére[2],

mivel:

1. Az 1782/2003/EK tanácsi rendeletet[3] a többek között a 2005/2006 gazdasági évet követő időszakra vonatkozó, vetőmagokkal kapcsolatos előírásokat megfogalmazó 583/2004/EK rendelet[4], illetve a cukorágazatban dolgozó termelők közvetlen támogatási rendszereit bevezető 319/2006/EK rendelet[5] módosította. A 318/2006/EK tanácsi rendelet[6] a cukorágazat közös piacszervezését a 2006/2007-es gazdasági évtől vezérlő általános szabályokat vezetett be.

2. E általános szabályokat és intézkedéseket ki kell igazítani annak érdekében, hogy Bulgária és Románia Európai Unióhoz való csatlakozása időpontjától a két országban végre lehessen azokat hajtani.

3. Annak érdekében, hogy Bulgária és Románia kihasználhassa a cukorágazatban a 319/2006/EK rendelettel módosított 1782/2003/EK rendelet által előírt támogatási intézkedéseket, a további támogatás összegének figyelembe vételével helyénvaló a Bulgária és Románia esetében alkalmazott nemzeti felső határok módosítása. Annak érdekében, hogy Bulgária és Románia független közvetlen kifizetés formájában részesülhessen a cukorra vonatkozó közvetlen kifizetésekből, helyénvaló módosítani a cukor referenciaösszegeinek nemzeti felső határát.

4. Az 583/2004/EK rendelettel módosított 1782/2003/EK rendelet a vetőmagokra vonatkozó támogatások tekintetében felső határértékeket határozott meg az Európai Unióhoz 2004-ben csatlakozott tagállamok számra. Bulgáriát és Romániát fel kell venni az intézkedés által érintett országok sorába.

5. A 318/2006/EK rendelet termelési kvótarendszert határoz meg a cukor, az izoglükóz, és az inulinszirup tekintetében, valamint rögzíti a finomításra szánt cukor szokásos ellátási szükségletét. E mechanizmusok bulgáriai és romániai alkalmazása végett mindkét országot fel kell venni az intézkedéseket kihasználó országok sorába, valamint Bulgária és Románia különleges helyzetét figyelembe vevő további kiigazítást kell tenni.

6. Ahhoz, hogy a bolgár és a román gazdasági szereplők részt vehessenek a szerkezetátalakítási rendszerben, ki kell igazítani a 320/2006/EK tanácsi rendeletet[7].

7. Következésképpen az 1782/2003/EK, a 318/2006/EK és a 320/2006/EK rendeletet ennek megfelelően módosítani kell,

ELFOGADTA EZT A RENDELETET:

1. cikk

Az 1782/2003/EK rendelet a következőképpen módosul:

(1) A 71c. cikk az első bekezdés után a következő bekezdéssel egészül ki:

„Bulgária és Románia esetében a 143a. cikkben leírt növekedési ütem a cukorra és a cikóriára is vonatkozik.”

(2) A 143ba. cikk a következőképpen módosul:

(a) Az (1) bekezdés helyébe a következő szöveg lép:

„(1) A 143b. cikktől eltérve az egységes területalapú támogatási rendszert alkalmazó új tagállamok 2006. április 30-ig határozhatnak úgy, hogy a 2006., a 2007. és a 2008. évre vonatkozóan elkülönített cukortámogatásban részesítik az egységes területalapú támogatási rendszer keretében támogatásra jogosult mezőgazdasági termelőket. A támogatás megítélésének alapja a tagállamok által 2006. április 30-ig meghatározott, a 2004/2005., a 2005/2006. és a 2006/2007. gazdasági évek közül egyet vagy többet magában foglaló, termékenként esetleg eltérő reprezentatív időszak. A reprezentatív időszakot az alábbi tárgyilagos és megkülönböztetéstől mentes feltételek alapján határozták meg:

- esettől függően az 1260/2001/EK rendelet 19. cikkének vagy a 318/2006/EK rendelet 6. cikkének megfelelően megkötött szállítási szerződésekkel lefedett cukorrépa, cukornád vagy cikória mennyisége;

- esettől függően az 1260/2001/EK rendeletnek vagy a 318/2006/EK rendeletnek megfelelően előállított cukor vagy inulinszirup mennyisége;

- cukor vagy inulinszirup előállításához felhasznált, és az esettől függően az 1260/2001/EK rendelet 19. cikkével vagy a 318/2006/EK rendelet 6. cikkével összhangban megkötött szállítási szerződésekkel lefedett cukorrépa, cukornád vagy cikória termőterületének átlagos hektárszáma.

Amennyiben azonban a reprezentatív időszak magában foglalja a 2006/2007. gazdasági évet, ezt a gazdasági évet a 2005/2006. gazdasági évvel kell helyettesíteni azon mezőgazdasági termelők tekintetében, akiket a 2006/2007. gazdasági évben a 320/2006/EK rendelet 3. cikkében foglaltak szerint érint a kvótáról való lemondás.

Bulgária és Románia esetében:

(a) az első albekezdésben található 2006. április 30-i dátum helyére 2007. február 15. lép;

(b) az elkülönített cukortámogatás a 2007-ől 2011-ig tartó időszak tekintetében is megítélhető;

(c) az első albekezdésben előírt reprezentatív időszak a 2004/2005., a 2005/2006., a 2006/2007. és a 2007/2008. gazdasági évek közül egyet vagy többet magában foglalhat, és termékenként eltérő lehet;

(d) amennyiben azonban a reprezentatív időszak magában foglalja a 2007/2008. gazdasági évet, ezt a gazdasági évet a 2006/2007. gazdasági évvel kell helyettesíteni azon mezőgazdasági termelők tekintetében, akiket a 2007/2008. gazdasági évben a 320/2006/EK rendelet 3. cikkében foglaltak szerint érint a kvótáról való lemondás.”

(b) A (3) bekezdés a következő albekezdéssel egészül ki:

„Bulgária és Románia esetében az első albekezdésben említett 2006. március 31-i dátum 2007. február 15.-re módosul.”

(3) A VII., VIIIa., és XIa. melléklet e rendelet I. mellékletével összhangban módosul.

2. cikk

A 318/2006/EK rendelet a következőképpen módosul:

(1) A 7. cikk (2) bekezdése a következő albekezdéssel egészül ki:

„E bekezdés alkalmazásában Bulgária és Románia esetében a gazdasági év a 2006/2007. év.”

(2) A 9. cikk (1) bekezdése helyébe a következő szöveg lép:

„(1) A 2006/2007. gazdasági évben 100 000 tonna izoglükóz-kvótával egészül ki a III. mellékletben meghatározott teljes izoglükóz-kvóta. A 2007/2008. és a 2008/2009. gazdasági évek mindegyikében az előző gazdasági év kvótájához 100 000 tonna további izoglükóz-kvótát kell adni. Ez a növekedés nem érinti Bulgáriát és Romániát.

A 2007/2008. és a 2008/2009. gazdasági évek mindegyikében az előző gazdasági év kvótájához Bulgária esetében 11 045 tonna, Románia esetében 1 966 tonna további izoglükóz-kvótát kell adni.

A tagállamok a kiegészítő kvótát a vállalkozások részére a 7. cikk (2) bekezdésével összhangban kiosztott izoglükóz-kvóták arányában osztják ki.”

(3) A 29. cikk (1) bekezdése helyébe a következő szöveg lép:

„(1) A 19. cikk (1) bekezdése ellenére a finomításra szánt cukor gazdasági évenkénti, fehércukorban kifejezett, szokásos ellátási szükséglete a Közösségben 2 324 735 tonna mennyiségben kerül rögzítésre.

A 2006/2007., a 2007/2008. és a 2008/2009. gazdasági év folyamán a szokásos ellátási szükséglet az alábbiak szerint oszlik meg:

- Bulgária esetében 198 748 tonna,

- Franciaország esetében 296 627 tonna,

- Portugália esetében 291 633 tonna,

- Románia esetében 329 636 tonna,

- Szlovénia esetében 19 585 tonna,

- Finnország esetében 59 925 tonna,

- az Egyesült Királyság esetében 1 128 581 tonna.”

(4) A III. melléklet helyébe e rendelet II. mellékletének szövege lép.

3. cikk

A 320/2006/EK rendelet 3. cikk (1) bekezdése első albekezdésének bevezető szövege helyébe a következő szöveg lép:

„Bármely, cukrot, izoglükózt vagy inulinszirupot gyártó vállalkozás, amelyre 2006. július 1-jéig, vagy Bulgária és Románia esetében 2007. január 31-ig egy adott kvótát osztottak ki, a lemondott kvóta tonnájánként szerkezetátalakítási támogatásra jogosult, feltéve, hogy a 2006/2007-es, a 2007/2008-as, a 2008/2009-es vagy a 2009/2010-es gazdasági év valamelyikében a vállalkozás:”

4. cikk

Ez a rendelet Bulgária és Románia csatlakozási szerződésének hatálybalépése esetén, annak hatálybalépése napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök

I. MELLÉKLET

Az 1782/2003/EK rendelet mellékletei a következőképpen módosulnak:

(1) A VII. melléklet K 2. pontjában az 1. táblázat helyébe a következő táblázat lép:

„1. táblázat A mezőgazdasági termelők referenciaösszegébe beszámítandó összegek felső határai

(EUR '000)

Tagállam | 2006 | 2007 | 2008 | 2009-ben és azt követően |

Belgium | 47 429 | 60 968 | 74 508 | 81 752 |

Cseh Köztársaság | 27 851 | 34 319 | 40 786 | 44 245 |

Dánia | 19 314 | 25 296 | 31 278 | 34 478 |

Németország | 154 974 | 203 607 | 252 240 | 278 254 |

Görögország | 17 941 | 22 455 | 26 969 | 29 384 |

Spanyolország | 60 272 | 74 447 | 88 621 | 96 203 |

Franciaország | 152 441 | 199 709 | 246 976 | 272 259 |

Magyarország | 26 105 | 31 986 | 37 865 | 41 010 |

Írország | 11 259 | 14 092 | 16 925 | 18 441 |

Olaszország | 79 862 | 102 006 | 124 149 | 135 994 |

Lettország | 4 219 | 5 164 | 6 110 | 6 616 |

Litvánia | 6 547 | 8 012 | 9 476 | 10 260 |

Hollandia | 41 743 | 54 272 | 66 803 | 73 504 |

Ausztria | 18 971 | 24 487 | 30 004 | 32 955 |

Lengyelország | 99 135 | 122 906 | 146 677 | 159 392 |

Portugália | 3 940 | 4 931 | 5 922 | 6 452 |

Szlovákia | 11 813 | 14 762 | 17 712 | 19 289 |

Szlovénia | 2 284 | 2 858 | 3 433 | 3 740 |

Finnország | 8 255 | 10 332 | 12 409 | 13 520 |

Svédország | 20 809 | 26 045 | 31 281 | 34 082 |

Egyesült Királyság | 64 340 | 80 528 | 96 717 | 105 376 |

(EUR '000)

Belgium | 819 812 | 85 694 | 0 |

Bulgária | 4 752 | 67 108 | – |

Cseh Köztársaság | 454862 | – | – |

Dánia | 420 746 | – | – |

Németország | 3 655 456 | 42 360 | – |

Görögország | 317 502 | 15 433 | – |

Spanyolország | 903 843 | 98 845 | – |

Franciaország (tengerentúli területek nélkül) | 3 552 221 | 23 755 | 0 |

Franciaország tengerentúli megyéi | 480 245 | – | – |

Írország | 0 | – | – |

Olaszország | 778 706 | 24 301 | – |

Lettország | 66505 | – | – |

Litvánia | 103 010 | – | – |

Magyarország | 401 684 | 164 736 | – |

Hollandia | 864 560 | 10 891 | 0 |

Ausztria | 387 326 | – | – |

Lengyelország | 1 671 926 | 32 056 | – |

Portugália (kontinentális területek) | 34 500 | 11 870 | – |

Az Azori-szigetek autonóm régiója | 9 953 | – | – |

Románia | 109 164 | 11 947 | – |

Szlovákia | 207 432 | 50 928 | – |

Szlovénia | 52 973 | – | – |

Finnország | 146 087 | 14 210 | – |

Svédország | 325 700 | – | – |

Egyesült Királyság | 1 138 627 | 32 602 | – |

Összesen | 16 907 591 | 686 736 | 0 |

PÉNZÜGYI KIMUTATÁS |

1. | KÖLTSÉGVETÉSI TÉTEL (2007-es nómenklatúra): 05 03 01 117 680 | ELŐIRÁNYZATOK 2007-ös előzetes költségvetési tervezet (PDB): 30 709 millió euro pm pm |

2. | CÍM: A Tanács rendelete a cukorágazat piacának közös szervezéséről szóló 318/2006/EK rendelet, a Közösségen belül a cukoripar szerkezetátalakítására szolgáló ideiglenes rendszer megállapításáról szóló 320/2006/EK rendelet, és a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK rendelet és Bulgária és Románia Európai Unióhoz történő csatlakozása tekintetében történő kiigazításáról. |

3. | JOGALAP: Bulgária és Románia csatlakozási szerződésének 4. cikk (3) bekezdése Bulgária és Románia csatlakozási okmányának 20. cikke, összefüggésben annak IV. mellékletével |

4. | CÉLKITŰZÉSEK: A cukorágazat 2006-os reformját követve a javaslat céljai: – Bulgária és Románia felvétele azon országok sorába, amelyekre érvényesek a cukor, az izoglükóz és az inulinszirup termelési kvótarendszerei, illetve a finomítóipar szokásos ellátási szükségletei; – rendelkezések kidolgozása a Bulgáriának és Romániának járó közvetlen kifizetésekre; – a fent említett rendeletekben a cukorral kapcsolatos időpontok meghatározása annak érdekében, hogy Bulgária és Románia is részt vehessen a közös piacszervezésben. |

5. | PÉNZÜGYI KIHATÁSOK | 12 hónapra (millió EURO) | 2007-ES PÉNZÜGYI ÉV (millió EURO) | 2008-AS PÉNZÜGYI ÉV (millió EURO) |

5.0 | KIADÁS – AZ EK KÖLTSÉGVETÉS TERHÉRE (VISSZATÉRÍTÉSEK/BEAVATKOZÁSOK) – NEMZETI HATÓSÁGOK– EGYÉB | pm | – | 2,014 |

5.1 | BEVÉTEL – AZ EK SAJÁT FORRÁSAI (LEFÖLÖZÉSEK/VÁMOK) – CÉLHOZ KÖTÖTT BEVÉTELEK – IDEIGLENES SZERKEZETÁT – ALAKÍTÁSI ÖSSZEGEK – NEMZETI | – | – | 1,841 16 |

2009 | 2010 | 2011 | 2012 |

5.0.1 | KIADÁSI ELŐIRÁNYZAT | 2,902 | 3,690 | 4,217 | 5,271 |

5.1.1 | BEVÉTELI ELŐIRÁNYZAT | 22,941 | 8,741 | 1,841 | 1,841 |

5.2 | SZÁMÍTÁS MÓDJA: Lásd a mellékletet. |

6.0 | FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL? | IGEN NEM |

6.1 | FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL? | IGEN NEM |

6.2 | SZÜKSÉG LESZ-E PÓTKÖLTSÉGVETÉSRE? | IGEN NEM |

6.3 | SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE? | IGEN NEM |

ÉSZREVÉTELEK: Lásd a mellékletet. |

Melléklet

Közvetlen kifizetések :

A közvetlen kifizetések számításának vezérelvei az alábbiak:

- a cukorágazat reformja során alkalmazott számítási módszerrel megegyező módszer alkalmazása;

- fokozatos bevezetés alkalmazása; a közvetlen kifizetések szintje a 2013-as költségvetési évben 6 326 millió euróig, a 2014-es évben 7 380 millió euróig, a 2015-ös évben 8 434 millió euróig, a 2016-os évben 9 489 millió euróig nő, majd 2017-ben és az azt követő években eléri a 10 543 millió eurót.

Bevételek :

1) A 318/2006/EK tanácsi rendelet 16. cikkében előírt termelési díj (12 euro a kvóta-cukor, illetve kvóta-inulinszirup, 6 euro a kvóta-izoglükóz tonnájára vetítve) megszorozva a román és a bolgár vállalkozásoknak megítélt kvótákkal

(4 752 + 109 164) x 12 + (67 108 + 11 947) x 6 = évente 1 841 millió euro

2) A 320/2006/EK tanácsi rendelet 11. cikkében előírt ideiglenes szerkezetátalakítási összeg megszorozva a román és a bolgár vállalkozásoknak megítélt kvótákkal

A 2007/2008. gazdasági évre: (4 752 + 109 164) x 173,8 + (67 108 + 11 947) x 86,9 = 26 668 480 euro.

A kifizetések 60%-a 2008 márciusában => 16 millió euro a 2008-as költségvetésben

A kifizetések 40%-a 2008 novemberében => 10,7 millió euro a 2009-es költségvetésben

A 2008/2009. gazdasági évre: (4 752 + 109 164) x 113,3 + (67 108 + 11 947) x 56,65 = 17 385 149 euro.

A kifizetések 60%-a 2009 márciusában => 10,4 millió euro a 2009-es költségvetésben

A kifizetések 40%-a 20098 novemberében => 6,9 millió euro a 2010-es költségvetésben .

[1] A Tanács 318/2006/EK rendelete a cukorágazat piacának közös szervezéséről, a 319/2006 rendelet a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK rendelet módosításáról, és a 320/2006/EK rendelet a Közösségen belül a cukoripar szerkezetátalakítására szolgáló ideiglenes rendszer megállapításáról és a közös agrárpolitika finanszírozásáról szóló 1290/2005/EK rendelet módosításáról.

[2] HL C …, …, .... o.

[3] HL L 270., 2003.10.21., 1. o. A legutóbb az 1405/2006/EK rendelettel (HL L 265., 2006.9.26., 1. o.) módosított rendelet.

[4] HL L 91, 2004.3.30., 1. o.

[5] HL L 58., 2006.2.28., 32. o.

[6] HL L 58., 2006.2.28., 1. o.

[7] HL L 58., 2006.2.28., 42. o.